### NN 53/2024 (6.5.2024.), Izmjene i dopune Javnobilježničkog poslovnika

MINISTARSTVO PRAVOSUĐA I UPRAVE

923

Na temelju članka 42.a stavka 2. Zakona o javnom bilježništvu (»Narodne novine«, broj 78/93, 29/94, 162/98, 16/07, 75/09, 120/16 i 57/22) ministar pravosuđa i uprave, uz prethodno mišljenje Hrvatske javnobilježničke komore, donosi

IZMJENE I DOPUNE

JAVNOBILJEŽNIČKOG POSLOVNIKA

Članak 1.

U Javnobilježničkom poslovniku (»Narodne novine«, broj 38/94, 82/94, 37/96, 151/05, 115/12, 120/14 i 99/21) u članku 6. stavku 1. točka 5. mijenja se i glasi:

»5. Upisnici povjerenih poslova: UPP/OS-O, UPP/OS-Ovrv, UPP/OS-ZK, UPP/OS-IPP, UPP/OS-PN-EU i UPP.«.

Iza stavka 1. dodaju se novi stavci 2. i 3. koji glase:

»(2) Elektronički upisnik zaključuje se korištenjem posebne administrativne funkcije informacijskog sustava, po proteku roka za upis podneska kojim se osniva novi spis iz članka 28. stavka 1. ovoga Poslovnika, zaprimljenog zadnjeg dana kalendarske godine.

(3) Hrvatska javnobilježnička komora otvara upisnik za iduću godinu.«.

Iza dosadašnjeg stavka 2. koji postaje stavak 4. dodaju se stavci 5. i 6. koji glase:

»(5) Upisnik koji se vodi ručno zaključuje se krajem svake godine, tako da iza posljednjeg upisanog rednog broja upisa javni bilježnik crvenom olovkom podvlači crtu i stavlja bilješku o ukupnom broju obavljenih upisa za tu godinu, brojkom i slovima. Ispod te bilješke upisuje se datum sastavljanja bilješke te je javni bilježnik potpisuje i ovjerava pečatom.

(6) U zaključene upisnike nije moguće upisati novi predmet, ali je moguće unositi podatke o nedovršenim predmetima.«.

Članak 2.

U članku 11. stavku 2. brojka: »110« zamjenjuje se brojkom: »109«, a riječi: »116. stavak 1. točka 6.« zamjenjuju se riječima: »156. i članku 157.«

Članak 3.

U članku 12. stavku 5. riječ: »zanimanje« zamjenjuje se riječima: »OIB i datum rođenja«.

Članak 4.

Članak 14. i naslov iznad njega mijenjaju se i glase:

»Upisnik povjerenih poslova za ostavinske postupke
 ­­»UPP/OS-O«

Članak 14.

Upisnik povjerenih poslova za ostavinske postupke sadrži rubrike za upis sljedećih podataka: redni broj povjerenog posla, naziv suda koji je posao povjerio, datum primitka akta, ime, prezime, OIB i adresa ostavitelja, opis povjerenog posla, datum donošenja rješenja, datum primitka prigovora, datum pravomoćnosti rješenja, datum otpreme sudu, primjedba (Obrazac broj 6).«.

Članak 5.

Iza članka 14.a dodaju se članci 14.b., 14.c, 14.d i 14.e s naslovima iznad njih koji glase:

»Upisnik povjerenih poslova za zemljišnoknjižne postupke »UPP/OS-ZK«

Članak 14.b

Upisnik povjerenih poslova za zemljišnoknjižne postupke sadrži rubrike za upis sljedećih podataka: redni broj povjerenog posla, naziv suda koji je posao povjerio, datum primitka akta, naziv katastarske općine, opis povjerenog posla, datum završetka obnove, datum primitka prigovora, broj katastarske čestice, datum otpreme sudu, primjedba (Obrazac broj 6b).

Upisnik povjerenih poslova za izvanparnične postupke »UPP/OS-IPP«

Članak 14.c

Upisnik povjerenih poslova za izvanparnične postupke sadrži rubrike za upis sljedećih podataka: redni broj povjerenog posla, naziv suda koji je posao povjerio, datum primitka akta, ime, prezime, OIB i adresa stranke, opis povjerenog posla, datum donošenja rješenja, datum primitka žalbe, datum pravomoćnosti rješenja, datum otpreme sudu, primjedba (Obrazac broj 6c).

Upisnik povjerenih poslova za izdavanje potvrda prema Uredbi (EU) br. 650/2012 Europskog parlamenta i Vijeća od 4. srpnja 2012. o nadležnosti, mjerodavnom pravu, priznavanju i izvršavanju odluka i prihvaćanju i izvršavanju javnih isprava u nasljednim stvarima i o uspostavi Europske potvrde o nasljeđivanju »UPP/OS-PN-EU«

Članak 14.d

Upisnik povjerenih poslova za postupke izdavanja isprava prema Uredbi (EU) br. 650/2012 Europskog parlamenta i Vijeća od 4. srpnja 2012. o nadležnosti, mjerodavnom pravu, priznavanju i izvršavanju odluka i prihvaćanju i izvršavanju javnih isprava u nasljednim stvarima i o uspostavi Europske potvrde o nasljeđivanju »UPP/OS-PN-EU« sadrži rubrike za upis sljedećih podataka: redni broj povjerenog posla, naziv suda koji je posao povjerio, datum primitka akta, podaci o podnositelju zahtjeva (ime, prezime, adresa, identifikacijski broj stranke), referentni broj predmeta (oznaka vezanog ostavinskog predmeta), datum izdavanja isprave, broj izdanih ovjerenih preslika isprave, rok valjanosti isprave, datum primitka prigovora, datum primitka zahtjeva za ispravak, izmjenu ili opoziv isprave, podaci o podnositelju zahtjeva za ispravak, izmjenu ili opoziv isprave, datum podnošenja zahtjeva za privremenu obustavu učinaka isprave, datum otpreme sudu, primjedba (obrazac broj 6d).

Upisnici ostalih povjerenih poslova »UPP«

Članak 14.e

U Upisnik ostalih povjerenih poslova, javni bilježnik upisuje druge poslove koje mu povjeri sud ili druga vlast, a Upisnik sadrži rubrike za upis sljedećih podataka: redni broj povjerenih poslova, naziv suda odnosno druge vlasti, datum primitka akta, ime, prezime, OIB i adresa odnosno naziv ili tvrtka i sjedište stranke, opis povjerenog posla, datum donošenja odluke, datum primitka prigovora/žalbe, datum pravomoćnosti odluke, datum otpreme sudu ili drugoj vlasti, primjedba (Obrazac broj 6e).«.

Članak 6.

U članku 29. stavku 1. riječi: »posljednja dva broja« zamjenjuju se riječju: »oznake«.

Članak 7.

U članku 41. stavku 1. riječi: »pisaćim strojem ili drugim sredstvom mehaničkog pisanja« zamjenjuju se riječima: »na računalu«, a riječ: »debelom« briše se.

U stavku 2. riječi: »ili pisaćim strojem« brišu se.

U stavku 3. riječi: »Prvi primjerak« zamjenjuju se riječju: »Izvornik«.

U stavku 5. drugoj rečenici iza riječi: »brojem« dodaju se riječi: »odnosno i podbrojem«.

Članak 8.

Članak 42. mijenja se i glasi:

»(1) Potvrda privatnih isprava (članak 59. Zakona o javnom bilježništvu) obavlja se štambiljom (Obrazac broj 16) ili na računalu. Javni bilježnik će takvu potvrdu potpisati i ovjeriti svojim pečatom.

(2) Ako javni bilježnik u potvrdu iz stavka 1. ovoga članka upiše napomenu ili upozorenje koji nisu sadržani u Obrascu broj 16, tu potvrdu potpisuju i prisutne stranke i drugi sudionici iznad potpisa i pečata javnog bilježnika.«.

Članak 9.

U članku 43. stavku 1. iza riječi: »(Obrazac broj 17)« umjesto zareza dodaje se riječ: »ili«, a riječi: »pisaćim strojem ili drugim sredstvom mehaničkog pisanja« zamjenjuju se riječima: »na računalu«.

U stavku 2. iza riječi: »(Obrazac broj 18)« umjesto zareza dodaje se riječ: »ili«, a riječi: »pisaćim strojem ili drugim sredstvom mehaničkog pisanja« zamjenjuju se riječima: »na računalu«.

Članak 10.

U članku 45. stavku 1. riječi: »pisaćim strojem ili kompjutorski« zamjenjuju se riječima: »na računalu«, a riječ: »stavovima« riječju: »stavcima«.

U stavku 2. riječi: »pisaćim strojem ili drugim sredstvom mehaničkog pisanja« zamjenjuju se riječima: »na računalu«.

Članak 11.

U članku 48. stavcima 1. i 2. riječi: »pisaćim strojem, drugim sredstvom mehaničkog pisanja« zamjenjuju se riječima: »na računalu«.

Članak 12.

U članku 49. riječi: »teleksa« zamjenjuju se riječima: »adrese elektroničke pošte«.

Članak 13.

Naslov iznad članka 51. mijenja se i glasi:

»Način ovjere potpisa, rukoznaka, prijepisa i preslika«.

U članku 51. stavak 1. mijenja se i glasi:

»(1) Ovjera potpisa, rukoznaka, prijepisa i preslika obavlja se stavljanjem potvrde na ispravu, prijepis odnosno presliku. Potvrda o ovjeri potpisa ili rukoznaka stavlja se na kraj ispod potpisa odnosno rukoznaka, a potvrda o ovjeri prijepisa ili preslike ispod teksta koji se ovjerava. Potvrda se stavlja štambiljom (Obrazac 21 i Obrazac 22) ili na računalu.«.

U stavku 2. iza riječi: »ispravu« stavlja se zarez, a riječi: »odnosno prijepis« zamjenjuju se riječima: »prijepis odnosno presliku«.

U stavku 3. iza riječi: prijepisa« dodaju se riječi: »odnosno preslika«.

Članak 14.

U članku 52. iza riječi: »(Obrazac broj 23)« umjesto zareza dodaje se riječ: »ili«, a riječi: »pisaćim strojem ili drugim sredstvom mehaničkog pisanja« zamjenjuju se riječima: »na računalu«.

Članak 15.

U članku 53. iza riječi: »(Obrazac broj 24)« umjesto zareza dodaje se riječ: »ili«, a riječi: »pisaćim strojem ili drugim sredstvom mehaničkog pisanja« zamjenjuju se riječima: »na računalu«.

Članak 16.

U članku 70. stavku 1. točki 6. riječ: »izvršnosti« zamjenjuje se riječju: »ovršnosti«.

U točki 10. iza riječi: »prijepisa« dodaju se riječi: »ili preslike«.

Iza stavka 5. dodaje se stavak 6. koji glasi:

»(6) Umjesto fizičkih štambilja mogu se koristiti štambilje ispisane iz računalnog programa iz članka 5. stavka 1. ovoga Poslovnika, čiji je sadržaj istovjetan sadržaju fizičkih štambilja.«.

Članak 17.

U članku 74. stavku 1. zarez i riječi: »zajedno sa zahtjevom za izradu nove štambilje,« brišu se.

Članak 18.

Naziv glave VIII. mijenja se i glasi:

»VIII. NATPISNA PLOČA JAVNOG BILJEŽNIKA«

Članak 19.

Članci 76., 77., 78. i 79. brišu se.

Članak 20.

U članku 86. stavku 1. iza riječi: »štambilje« dodaju se riječi: »ili oznake«.

U stavku 3. iza riječi: »pristojbi« dodaju se riječi: »ili dokaz o (na)plaćenoj pristojbi«, a iza riječi: »odnosno« dodaje se riječ: »bilješka«.

Stavak 4. mijenja se i glasi:

»(4) Spisi se arhiviraju u posebne ormare ili police u javnobilježničkom uredu (opći arhiv) tako da se slažu u posebne fascikle ili druge odgovarajuće tehničke jedinice za pojedine vrste upisnika po rednim brojevima određenih godišta. Na prednjoj strani fascikla odnosno tehničkih jedinica stavit će se oznaka upisnika te brojevi spisa koji se u njima nalaze.«.

Članak 21.

Obrazac broj 6. mijenja se i glasi:

OBRAZAC BR. 6 (Čl. 14. JBP) UPISNIK POVJERENIH POSLOVA ZA OSTAVINSKE POSTUPKE

Godina 20\_\_\_\_\_\_\_ Stranica broj \_\_\_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Redni broj | Naziv suda | Datum primitka akta | Ime, prezime, OIB i adresa ostavitelja | Opis povjerenog posla | Datum donošenja rješenja | Datum primitka prigovora | Datum  pravomoćnosti rješenja | Datum otpreme sudu | Primjedba |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |

Članak 22.

Iza Obrasca broj 6a dodaju se Obrasci broj 6b, 6c, 6d i 6e koji glase:

»OBRAZAC BR. 6b (Čl. 14.b JBP) UPISNIK POVJERENIH POSLOVA ZA ZEMLJIŠNOKNJIŽNE POSTUPKE

Godina 20\_\_\_\_\_\_\_ Stranica broj \_\_\_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Redni broj | Naziv suda | Datum primitka akta | Naziv katastarske općine | Opis povjerenog posla | Datum završetka obnove | Datum primitka prigovora | Broj katastarske čestice | Datum otpreme sudu | Primjedba |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |

OBRAZAC BR. 6c (Čl. 14.c JBP) UPISNIK POVJERENIH POSLOVA ZA IZVANPARNIČNE POSTUPKE

Godina 20\_\_\_\_\_\_\_ Stranica broj \_\_\_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Redni broj | Naziv suda | Datum primitka akta | Ime, prezime, OIB i adresa stranke | Opis povjerenog posla | Datum donošenja rješenja | Datum primitka žalbe | Datum pravomoćnosti rješenja | Datum otpreme sudu | Primjedba |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |

OBRAZAC BR. 6d (Čl. 14.d JBP) UPISNIK POVJERENIH POSLOVA ZA IZDAVANJE POTVRDA PREDMA UREDBI O NASLJEĐIVANJU

Godina 20\_\_\_\_\_\_\_ Stranica broj \_\_\_\_\_\_\_\_\_\_\_

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Redni broj | Naziv suda | Datum primitka akta | Podaci o podnositelju zahtjeva | Referentni broj predmeta | Datum izdavanja isprave | Broj izdanih ovjerenih preslika | Rok valjanosti | Datum primitka prigovora |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |
|  |  |  |  |  |  |  |  |  |

|  |  |  |  |  |
| --- | --- | --- | --- | --- |
| Datum primitka zahtjeva za ispravak, izmjenu ili opoziv | Podaci o podnositelju zahtjeva za ispravak, izmjenu ili opoziv | Datum podnošenja zahtjeva za privremenu obustavu učinka | Datum otpreme sudu | Primjedba |
| 10 | 11 | 12 | 13 | 14 |
|  |  |  |  |  |
|  |  |  |  |  |

OBRAZAC BR. 6e (Čl. 14.e JBP) UPISNIK OSTALIH POVJERENIH POSLOVA

Godina 20\_\_\_\_\_\_\_ Stranica broj \_\_\_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Redni broj | Naziv suda/druge vlasti | Datum primitka akta | Ime, prezime, OIB i adresa/naziv ili tvrtka i sjedište stranke | Opis povjerenog posla | Datum donošenja odluke | Datum primitka prigovora/žalbe | Datum pravomoćnosti odluke | Datum otpreme sudu/drugoj vlasti | Primjedba |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |

Članak 23.

Obrazac broj 18. mijenja se i glasi:

»Obrazac br. 18. (čl. 43. st. 2. JBP) potvrda prijepisa

![](/files/_web/sluzbeni-dio/2024/132970/images/5101.jpg)

130×80 mm

Članak 24.

Obrazac broj 22. mijenja se i glasi:

»Obrazac br. 22. (čl. 51. JBP) ovjera prijepisa i preslika

![](/files/_web/sluzbeni-dio/2024/132970/images/5091.jpg)

130×80 mm

Članak 25.

U obrascima Javnobilježničkog poslovnika se na odgovarajućim mjestima riječ: »kn« zamjenjuje riječju: »eura«, a oznaka godine: »19\_\_« oznakom godine: »20\_\_«.

Članak 26.

Predmeti povjerenih poslova za ostavinske postupke zaprimljeni nakon stupanja na snagu ovih Izmjena i dopuna Javnobilježničkog poslovnika upisuju se u upisnik »UPP/OS-O«.

Članak 27.

Ove Izmjene i dopune Javnobilježničkog poslovnika stupaju na snagu osmoga dana od dana objave u »Narodnim novinama«.

Klasa: 011-01/20-01/70
 Urbroj: 514-03-02-01-01/01-24-14
 Zagreb, 23. travnja 2024.

Ministar
 dr. sc. Ivan Malenica, v. r.